નવી દિલ્હીઃ ભારત અને અમેરિકા વચ્ચે વધી રહેલી નિકટતા ચીનને પસંદ નથી આવી રહી. ચીનના સરકારી ન્યૂઝ પેપરે એવું દર્શાવવાનો પ્રયાસ કર્યો છે કે ભારતનું હિતેચ્છુ અમેરિકા નથી, પરંતુ ચીન છે જે ઘણી રીતે સહયોગ કરી શકે છે. ચીને શીખામણ આપતા કહ્યું કે ઝડપથી આગળ વધી રહેલા ચીનને રોકવા માટે અમેરિકાના પ્રયાસોમાં ભારતે ભાગીદાર ન બનવું જોઈએ. ગ્લોબલ ટાઈમ્સના એડિટોરિયલમાં લખ્યું છે કે ભારતને અમેરિકાના ષડયંત્રના ફસાયા કરતા પોતાના વિકાસના રસ્તા માટે ચીન તરફ વધવું જોઈએ.